PONEDJELJAK, 30. 3. 2020.

Dobro jutro želim svima!

29. radni tjedan , redari Luka i Nikola. Nastava poslijepodne. Nastava bi trebala biti, ali nije. Ja ću se truditi da vam i ovaj tjedan postavljam na web stranicu škole materijale i upute za rad ujutro oko 8 sati.

Nakon toga imate cijeli dan na raspolaganju, lijepo se organizirajte, gledajte školu na trećem, vježbajte, pišete, crtajte, učite i ČUVAJTE SE.

Zadatke odradite kada vama i vašim roditeljima bude zgodno. Siguran sam da jedan dio zadataka radite **sami** bez ičije pomoći i kontrole.

Napravljene zadatke bi bilo najbolje slati pred večer.

***Sat razrednika***

Dragi roditelji i dragi učenici. Ovo će biti vaš sat razrednika. Šaljem vam link koji nam je poslao UNICEF. U njemu ima stvari koje sigurno znate, čuli ste već …. Ali eto nije na odmet da skupa sa djecom pogledati neke od ovih prezentacija. Npr. Kako govoriti o koronavirusu sa djecom, kako se ponašati u prisustvu djece i još ….

[https://www.unicef.org/croatia/što-trebate-znati-o-koronavirusu-covid-19](https://www.unicef.org/croatia/%C5%A1to-trebate-znati-o-koronavirusu-covid-19)

Moja preporuka je da vi najprije pogledate pa potom izaberete te poslije pogledate skupa sa djetetom.

***Hrvatski jezik***

Pripovijedanje stvarnog događaja

To smo u petak započeli. Uglavnom smo se složili da priča o Daliboru jest stvaran događaj. Neki od vas su mi već poslali svoje događaje. Moram priznati da su neki postali uredniji, više pišu, manje griješe, koriste bojice …

Danas bi to pripovijedanje trebalo još malo uvježbati. U radnoj bilježnici imamo puno zadataka. Ja sam ih podijelio u dva dijela. Vi izaberite dio koji ćete raditi.

1. Radna bilježnica strana 62, 63, 64 ( do 5. zadatka )

2. Radna bilježnica strana 64 ( 5. zadatak ), 65 i 66.

***Priroda i društvo***

Moj zavičaj u prošlosti – nastavak

Imao sam čini mi se dobru ideju za ovu lekciju. Zadatak koji sam vam dao je bio prvi dio ove lekcije. Nakon toga sam planirao ( u razredu ) sakupljanje pronađenih informacija , uspoređivanje i slaganje u jednu veliku razrednu lentu vremena našega mjesta u dvadesetom stoljeću. Ona bi se protezala cijelim zidom u razredu. Osim crte, brojeva ( godina), upisali bi značajne trenutke mjesta, a neke od tih trenutaka bi potkrijepili slikom. ŠTETA

 Zahvaljujem svima koji su dali truda i vremena pronaći koji su to događaji obilježili dvadeseto stoljeću u našem mjestu.

Ovako nam ostaje sljedeće. Ja vam dajem rješenja, a vi upotpunite svoju tablicu, usporedite je sa mojom. Možda sam i ja nešto krivo zapisao – ispravite me.

Bravo za one koji su pronašli još događaja.

Tko želi može na A4 nacrtati lentu vremena.

Tablicu sam smjestio nakon tjelesnog.

***Tjelesna i zdravstvena kultura***

A što danas za tjelesni?

Moj prijedlog: Nakon jutarnje higijene, sam bez da te itko vidi vježbaj 5 minuta.

 Zagrij vrat, ramena, ruke, trup te na kraju noge. Nemoj se junačiti sklekovima.

Svakako pogledajte HRT3 i vježbajte sa njima

 TUČEPI U 20. STOLJEĆU

|  |  |
| --- | --- |
| Godina | Značajan događaj |
| 1901. | POSVEĆENJE I OTVORENJE CRKVE SV. ANTE |
| 1911. | OTVOREN POŠTANSKI URED |
| 1911. | OSNOVANA ULJARSKA ZADRUGA |
| 1924. | CRKVA SV. ROKA |
| 1926. | UMJETNIČKO DRUŠTVO DOMAGOJ |
| 1948. | POČETAK GRADNJE HOTELA JADRAN |
| 1950. | OTVOREN HOTEL JADRAN |
| 1962. | POTRES |
| 1964. | JADRANSKA MAGISTRALA |
| 1967. | OSNOVAN NOGOMETNI KLUB JADRAN |
| 1969. | OTVOREN HOTEL NEPTUN |
| 1977. | OTVOREN HOTEL ALGA |
| 1982. | OTVOREN S.C. SLATINA |
| 1986. | OTVORENO APARTMANSKO NASELJE AFRODITA |
| 1988. | IZGRAĐENA LUČICA |
| 1989. | CRKVA SV. NIKOLE TAVELIĆA |
| 1997. | SAMOSTALNA OPĆINA |
| 1999. | OBNOVLJEN HOTEL LAURENTUM |
|  |  |
|  |  |